
	[bookmark: nev]GÓZON FANNI ZSUZSANNA
fanni.zsuzsanna.gozon@gmail.com
Mechatronikai Mérnök
BSc, 8. félév
Óbudai Egyetem
Bánki Donát Gépész és Biztonságtechnikai Mérnöki Kar
	
[bookmark: _GoBack]






Témavezetők:
	Dr. habil Laufer Edit
egyetemi docens, OE BGK

	Váczi Dániel
IT Biztonsági tanácsadó,  cyex OÜ




Hierarchikus fuzzy alapú kiberbiztonsági kockázatértékelő modell

Az utóbbi évtizedekben a világon és a céges kultúrában is egyre fontosabb szerepet kap a technológia, ezen már nem lepődik meg senki, hiszen a különböző számítástechnikai eszközök több évtizede a mindennapjaink részét képezik. A hordozható és okoseszközök térnyerésének köszönhetően a trend az, hogy egyre több és több okos eszközt használunk. Ezek komplexitása és tudása rohamosan fejlődik, ezzel együtt az ezeket a területeket és eszközöket kihasználni akaró támadók és a kiberbiztonsági szakemberek folyamatos fegyverkezési versenyt vívnak. Mindkét tábor folyamatosan fejlődő módszereket és eszközöket alkalmaz.
A fentiek miatt napjainkban egyre fontosabbá válik eszközeink védelme és a saját informatikai vagy kiberbiztonsági tudatosságunk fejlesztése, például az egyre gyarapodó távmunkalehetőségek miatt. A szervezetek és munkahelyek egyre nagyobb kockázatot vállalnak, ha nem foglalkoznak eléggé munkatársaik és rendszereik kiberbiztonsági szempontból való naprakészen tartásával, folyamatos fejlesztésével.
A dolgozatom témája egy hierarchikus fuzzy modell, ami speciális, bemenetként megadott adatokkal egy cég magasszintű kiberbiztonsági kockázati szintjét méri. A modell egy lágyszámítási módszert használ, az úgynevezett fuzzy logikát, ugyanis ez a módszer az emberi gondolkodás elmosódott határait, a szubjektivitást és a bizonytalanságot nagyon jól tudja kezelni, ami a kiberbiztonság területén, főleg az emberi tényező kezeléséhez szinte elengedhetetlen.



